CELEX: 32016D1455
Language: ro
Date: 2016-04-15 00:00:00
Title: Decizia delegată (UE) 2016/1455 a Comisiei din 15 aprilie 2016 de modificare a anexei III la Decizia nr. 466/2014/UE a Parlamentului European și a Consiliului de acordare a unei garanții a UE Băncii Europene de Investiții pentru pierderile rezultate din operațiuni de finanțare care sprijină proiecte de investiții în afara Uniunii, în ceea ce privește Belarus

6.9.2016   
            
            
               RO
            
            
               Jurnalul Oficial al Uniunii Europene
            
            
               L 238/5
            
         DECIZIA DELEGATĂ (UE) 2016/1455 A COMISIEI
   din 15 aprilie 2016
   de modificare a anexei III la Decizia nr. 466/2014/UE a Parlamentului European și a Consiliului de acordare a unei garanții a UE Băncii Europene de Investiții pentru pierderile rezultate din operațiuni de finanțare care sprijină proiecte de investiții în afara Uniunii, în ceea ce privește Belarus
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Decizia nr. 466/2014/UE a Parlamentului European și a Consiliului din 16 aprilie 2014 de acordare a unei garanții a UE Băncii Europene de Investiții pentru pierderile rezultate din operațiuni de finanțare care sprijină proiecte de investiții în afara Uniunii (1), în special articolul 4 alineatul (2),
   întrucât:
   
               (1)
            
            
               De la adoptarea Deciziei nr. 466/2014/UE, Belarus a înregistrat anumite progrese în domeniile economic, social, de mediu și politic.
            
         
               (2)
            
            
               În ianuarie 2015, Coreper a aprobat o listă de 29 de măsuri în vederea consolidării politicii UE de implicare cu menținerea unui punct de vedere critic față de Belarus. Una dintre aceste măsuri se referă la revizuirea de către UE a abordării sale restrictive în ceea ce privește activitatea de creditare a Băncii Europene de Investiții (BEI) în Belarus.
            
         
               (3)
            
            
               În concluziile sale din 1 octombrie 2015, Comitetul politic și de securitate a enumerat măsuri concrete suplimentare în vederea consolidării politicii UE de implicare cu menținerea unui punct de vedere critic față de Belarus, în special măsura referitoare la reducerea restricțiilor privind finanțări ale BEI în Belarus.
            
         
               (4)
            
            
               În concluziile sale din 15 februarie 2016, Consiliul a decis, în ceea ce privește Belarus, să accelereze punerea în aplicare a măsurilor menite să consolideze cooperarea între UE și Belarus în anumite domenii economice, comerciale și legate de asistență, în vederea modernizării Republicii Belarus și a economiei sale și în beneficiul populației din Belarus, inclusiv în vederea aderării la Organizația Mondială a Comerțului și în cooperare cu instituțiile financiare internaționale, în special cu BEI și Banca Europeană pentru Reconstrucție și Dezvoltare (BERD), în conformitate cu mandatele lor. De asemenea, Consiliul a încurajat Belarus să accelereze reformele economice extrem de necesare.
            
         
               (5)
            
            
               Uniunea Europeană va continua să își orienteze politica față de Belarus în funcție de măsurile concrete pe care le va adopta această țară în vederea respectării libertăților fundamentale universale, a statului de drept și a drepturilor omului.
            
         
               (6)
            
            
               Dată fiind evoluția situației politice din Belarus, sprijinul financiar din partea UE și a comunității internaționale, inclusiv prin relaxarea restricțiilor privind activitățile BEI în Belarus, ar putea ajuta țara să își dezvolte sectorul privat, să își îmbunătățească infrastructura și să stimuleze creșterea productivității, contribuind astfel la consolidarea dinamismului și a creșterii economice pe termen mediu a Republicii Belarus. În plus, operațiunile de finanțare ale BEI, care promovează aplicarea standardelor de mediu corespunzătoare, ar trebui să sprijine dezvoltarea durabilă și sigură din punctul de vedere al mediului a Republicii Belarus.
            
         
               (7)
            
            
               Prin urmare, Comisia, cu implicarea Serviciului European de Acțiune Externă, a stabilit că situația economică, socială, de mediu și politică globală permite adăugarea Republicii Belarus în anexa III la Decizia nr. 466/2014/UE, care stabilește lista țărilor eligibile pentru finanțări ale BEI sub acoperirea garanției UE.
            
         
               (8)
            
            
               Prin urmare, Decizia nr. 466/2014/UE ar trebui modificată în consecință,
            
         ADOPTĂ PREZENTA DECIZIE:
   Articolul 1
   La punctul B subpunctul 2 din anexa III la Decizia nr. 466/2014/UE, cuvintele „Europa de Est: Republica Moldova, Ucraina” se înlocuiesc cu următorul text: „Europa de Est: Belarus, Republica Moldova, Ucraina”.
   Articolul 2
   Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.
   
      Adoptată la Bruxelles, 15 aprilie 2016.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 135, 8.5.2014, p. 1.